मगस र टिभ्स बास्केटबल च्याम्पियन
मगस, टिभ्स र एनआईसीले प्रथम हिमालय एसईई बास्केटबल तथा फुटसल प्रतियोगिताको उपाधि जितेका छन् । शुक्रबार थ्री बाइ थ्री बास्केटबलको ब्वाइजमा मगस र गर्ल्समा टिभ्स च्याम्पियन बने । ब्वाइज फुटसलमा एनआईसी विजेता भयो ।
काठमाडौँ — मगस, टिभ्स र एनआईसीले प्रथम हिमालय एसईई बास्केटबल तथा फुटसल प्रतियोगिताको उपाधि जितेका छन् । शुक्रबार थ्री बाइ थ्री बास्केटबलको ब्वाइजमा मगस र गर्ल्समा टिभ्स च्याम्पियन बने । ब्वाइज फुटसलमा एनआईसी विजेता भयो ।आयोजक हिमालय स्कुल/कलेजको कोर्टमा भएको ब्वाइज बास्केटबल फाइनलमा मगसले विनायकसिद्ध (भीएस) लाई १५–१४ स्कोरले पराजित गर्‍यो । बास्केटबलकै गर्ल्सको उपाधि भिडन्तमा टिभ्सले ब्राभोलाई ६–४ ले हरायो ।ब्वाइजमा मगसका आशिष थापा मगर तथा गर्ल्स टिभ्सकी पेम्बा डोल्मा शेर्पा मोस्ट भेलुएबल प्लेयर घोषित भए । ब्वाइज फुटसल फाइनलमा एनआईसीले आयोजक हिमालयलाई हराएर उपाधि जित्यो । एन्जल्स लर्डका सुशील कुमाल उत्कृष्ट खेलाडी चुनिए ।बास्केटबल र फुटसल दुवैमा पहिलो हुने १० हजार तथा दोस्रोले ५ हजार पुरस्कारसहित ७५ प्रतिशत छात्रवृत्ति पाए । सहभागी टिमका प्रत्येक सदस्यलाई पनि प्रोत्साहन स्वरुप ५० प्रतिशत छात्रवृत्ति प्रदान गरियो ।विजेतालाई हिमालयका प्रिन्सिपल रामहरि सिलवाल, प्रमुख कार्यकारी अधिकृत नरेन्द्रबहादुर अधिकारी र बास्केटबल प्रशिक्षक सञ्जय प्रजापतिले पुरस्कृत गरे । दुईदिने प्रतियोगिताअन्तर्गत बास्केटबलको ब्वाइजमा ५० तथा गर्ल्समा १६ गरी ६६ तथा फुटसलमा ८ ब्वाइज टिम सहभागी थिए ।